section_heading: Hungaroring
paragraph_text: Uoči starta utrke, na putu od boksa do grida, Max Verstappen se na mokroj stazi razbio u 12. zavoju i završio s "nosom" bolida u barijerama, ali nevjerojatan pothvat Red Bullovih mehaničara omogućio mu je da starta utrku s potpuno popravljenim bolidom. U formacijskom krugu, Haasovi vozači Kevin Magnussen i Romain Grosjean se nisu pojavili na startnom gridu, nakon što su odmah otišli u boks po slick gume, te su startali iz boksa. Ostali vozači su bili na gumama za kišu koja nije pada, ali staza još nije bila potpuno suha.